หุ้นไทย4ส.ค.ปิดลดลง9.45จุด
ดัชนีหุ้นไทยปิดที่ระดับ 1124.01ลดลง9.45จุดหรือ0.83%มูลค่าการซื้อขาย 33,826.32ล้านบาท
4 ส.ค. 2554

ดัชนีหุ้นไทยปิดที่ระดับ 1124.01ลดลง9.45จุดหรือ0.83%มูลค่าการซื้อขาย 33,826.32ล้านบาท
วันนี้(4ส.ค.) ดัชนีหุ้นไทยทรงตัวกรอบแคบในช่วงเช้า ก่อนที่จะมีแรงเทขายทำกำไรในช่วงบ่ายกดดัชนีลดลงแรง โดยหุ้นไทยปิดตลาดที่ระดับ 1124.01 จุด ลดลง 9.45 จุด หรือ 0.83% มีมูลค่าการซื้อขาย 33,826.32 ล้านบาท
5 อันดับหุ้นที่มีมูลค่าการซื้อขายสูงสุด
ADVANC ปิดที่  119.50 บาท เพิ่มขึ้น 0.50 บาท หรือ 0.42% มูลค่าการซื้อขาย 1,363.04 ล้านบาทBBL  ปิดที่ 165 บาท ลดลง 3 บาท หรือ 1.79% มูลค่าการซื้อขาย 1,258.49 ล้านบาทSCB  ปิดที่  122.50 บาท ลดลง 1.50 บาท หรือ 1.21% มูลค่าการซื้อขาย 1,254.97 ล้านบาทKBANK  ปิดที่ 135.50 บาท ลดลง 1 บาท หรือ 0.73% มูลค่าการซื้อขาย  1,251.96 ล้านบาทPTT ปิดที่ 340 บาท ลดลง 3 บาท หรือ 0.87% มูลค่าการซื้อขาย 1,161.51 ล้านบาท 
นายอภิสิทธิ์ ลิมป์ธำรงกุล รองผู้อำนวยการฝ่ายวิเคราะห์หลักทรัพย์ บล.เกียรตินาคิน กล่าวว่า ตลาดหุ้นไทยวันนี้ปรับตัวลดลง จากความไม่มั่นใจของนักลงทุนเกี่ยวกับภาวะเศรษฐกิจโลก โดยเฉพาะในสหรัฐ ทำให้มีแรงขายออกมา เช่นเดียวกับตลาดหุ้นในภูมิภาคที่ส่วนใหญ่ปรับตัวลดลงเช่นเดียวกัน
ขณะที่ปัจจัยในประเทศยังไม่มีน้ำหนักต่อตลาดฯมากนักในวันนี้ สำหรับวันพรุ่งนี้ คาดว่าแนวโน้มจะปรับลงต่อมีมากกว่าแนวโน้มที่จะปรับขึ้น เพราะยังไม่มีปัจจัยใหม่มากระตุ้น มีเพียงปัจจัยเดิมจากต่างประเทศ คือความกังวลเศรษฐกิจสหรัฐ
ส่วนปัจจัยในประเทศก็รอความชัดเจนของทีมเศรษฐกิจและนโยบายของทีมเศรษฐกิจของรัฐบาลชุดใหม่ประเมินแนวรับอยู่ที่ 1100 จุด แนวต้าน 1130 จุด กลยุทธ์การลงทุน แนะนำ ทยอยขายทำกำไร